මන්නාරම පේසාලෙයි ප්‍රදේශයේ කුඩා දැරියකට අතවර කිරීමට උත්සාහ කිරීමේ සිද්ධියකට විරෝධය පළකරමින් ප්‍රදේශවාසීන් උද්ඝෝෂණයක නිරතවී තිබෙනවා. 10 හැවිරිදි මෙම දැරියට අසභ්‍ය වීඩියෝ දර්ශණ පෙන්වා පුද්ගලයකු අතවර කිරීමට උත්සාහ කර ඇති බවයි වාර්තා වන්නේ. 5 ශ්‍රේණියේ ඉගෙනුම ලබන මෙම දැරිය පසුගිය සිකුරාදා අමතර පංතියකට පැමිණ ඇති අතර එය නොතිබීම හේතුවෙන් පංතිය පැවැත්වෙන ස්ථානයේ පිහිටි නිවසක සිටි අයෙක් දැරියට අතවර කිරීමට උත්සාහ කර තිබෙනවා.